# **ROMÂNIA**

#  **JUDEŢUL SUCEAVA**

####  PRIMĂRIA MUNICIPIULUI CÂMPULUNG MOLDOVENESC

##### A N U N Ţ

 **Nr. 2191/19.01.2024**

 Primăria municipiului Câmpulung Moldovenesc anunţă organizarea concursului/examenului depromovare în grad profesional a unui funcționar public de execuție, de inspector, cl. I, grad profesional asistent din cadrul Compartimentului administrare creanțe fiscale – Direcția economică din aparatul de specialitate al primarului municipiului Câmpulung Moldovenesc, care îndeplinește condițiile stabilite de lege în acest sens.

 Concursul/examenul se va desfăşura la sediul primăriei municipiului Câmpulung Moldovenesc şi va consta în susținerea a 2 probe:

* **în data de 21 februarie 2024,orele 09.00 - proba scrisă;**
* **în data de 26 februarie 2024, orele 09.00 - proba interviu**.

 **Condiţiile de participare** sunt în conformitate cu prevederile art. 479, alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare:

 Pentru a participa la concursul sau examenul de promovare în grad profesional, funcţionarul public trebuie să îndeplinească cumulativ următoarele condiţii:

 - să aibă cel puţin 3 ani vechime în gradul profesional al funcţiei publice din care promovează;

 - să fi obţinut cel puţin calificativul "bine" la evaluarea performanţelor profesionale individuale în ultimii 2 ani de activitate;

 - să nu aibă o sancţiune disciplinară neradiată în condiţiile prezentului cod.

**Dosarul de înscriere la concurs/examen va cuprinde următoarele documente,** conform prevederilorart. 156 alin.(5) din Anexa nr.10 a Ordonanței de Urgență a Guvernului nr. 57/2019 privind Codul administrativ, cu modificările și completările ulterioare:

* adeverinţa eliberată de compartimentul de resurse umane în vederea atestării vechimii în gradul profesional din care se promovează;
* copii de pe rapoartele de evaluare a performanţelor profesionale individuale din ultimii 2 ani în care funcţionarul public s-a aflat în activitate;
* adeverinţa eliberată de compartimentul de resurse umane în vederea atestării situaţiei disciplinare a funcţionarului public, în care se menţionează expres dacă acestuia i-a fost aplicată o sancţiune disciplinară, care să nu fi fost radiată;
* formularul de înscriere la concurs(cerere tip de la cam.28 - Compartimentul resurse umane).

Dosarul de examen/concurs se va depune în perioada **19 ianuarie 2024 – 7 februarie 2024,** inclusiv, la sediul primăriei Municipiului Câmpulung Moldovenesc, str. 22 Decembrie nr. 2, cam. 28.

Selecția dosarelor de concurs/examen se va face în termen de maxim 5 zile lucrătoare de la data expirării termenului de depunere a dosarelor.

 Relaţii suplimentare se pot obţine la sediul primăriei Municipiului Câmpulung Moldovenesc, str. 22 Decembrie nr. 2 cam. 28 sau la telefon 0230/314425, interior 117, persoană de contact:Timu Lenuța - inspector și email: lenuța.timu@campulungmoldovenesc.ro.

 Anexăm Bibliografia/Tematica concursului/examenului de promovare.

**Afișat astăzi: 19.01.2024**

 **Secretar comisie,**

 **Timu Lenuța**